একসময় ধনী ও অভিজাত পরিবারের সদস্যদের জন্য শখ কিংবা ব্যক্তিগত ইমেজ তৈরির পেশা হিসেবে চিহ্ণিত থাকলেও সংবাদ পাঠ ও উপস্থাপনা দিন দিন পরিপূর্ণ পেশা হিসেবে স্বীকৃতি পেতে যাচ্ছে। বিশেষ করে নিত্যনতুন বেসরকারি টিভি ও এফএম রেডিও বৃদ্ধির কারণে এসব প্রতিষ্ঠানের জন্য দরকার প্রচুর লোকবল। চ্যানেলগুলোর নিয়মিত সংবাদ ও বিভিন্ন অনুষ্ঠান উপস্থাপনার জন্য তরুণদের জন্য কাজের ব্যাপক সুযোগ সৃষ্ঠি হচ্ছে। আজকাল অনেক চ্যানেলই ফুলটাইম সংবাদ পাঠক নিয়োগ দিচ্ছে। শিক্ষিত, স্মার্ট ও মেধাবুী তরুণদের জন্য তাই তৈরি হচ্ছে কাজের ক্ষেত্র। এ পদে আর্থিক সুযোগ সুবিধাও বেশ ভালো। শুরুতে ২০/২২ হাজারে শুরু হলেও কোন কোন সিনিয়র সংবাদ পাঠক ৪০-৪৫ হাজার টাকা পর্যন্ত বেতন পান। এছাড়া পার্টটাইম হিসেবে সংবাদ পাঠক হওয়ারও সুযোগ রয়েছে। পার্টটাইম সংবাদ পাঠকদের শিডিউল ভিত্তিক পেমেন্ট করা হয়।